Diari Oficial de la Generalitat Valenciana


Sumari del DOGV 4959, del 04-03-2005 (2005/1857)

ACORD de 20 de desembre de 2004, de la Comissió Territorial d'Urbanisme de València, relatiu a l'expropiació pel procediment de taxació conjunta de l'immoble situat al carrer Hernán Cortés, 1-A, cantó carrer Església, 82, amb destinació a viari, que afecta el municipi d'Aldaia.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/1857


Data del document
:   20-12-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Aldaia
    * expropiació

ACORD de 20 de desembre de 2004, de la Comissió Territorial d'Urbanisme de València, relatiu a l'expropiació pel procediment de taxació conjunta de l'immoble situat al carrer Hernán Cortés, 1-A, cantó carrer Església, 82, amb destinació a viari, que afecta el municipi d'Aldaia. [2005/A1857]
  
Vist l'expedient remés per l'Ajuntament d'Aldaia, relatiu a l'expropiació pel procediment de taxació conjunta de l'immoble situat al carrer Hernán Cortés, 1-A, cantó carrer Església, 82, amb destinació a viari, que afecta el municipi d'Aldaia, i de conformitat amb els següents
  
Antecedents de fet
  
1. L'expedient es va sotmetre a informació pública mitjançant la publicació de la Resolució de 14 de febrer de 2003, de l'Alcaldia, en el Diari Oficial de la Generalitat Valenciana (núm. 4.467, de 26.03.2003), Butlletí Oficial de la Província (núm. 84, de 09.04.2003), diari Levante-EMV (11.03.2003) i notificació individualitzada a la Fiscalia del Tribunal Superior de Justícia de la Comunitat Valenciana, perquè es desconeix qui és el propietari afectat interessat. Durant el termini d'exposició pública s'ha presentat una al·legació, que ha sigut informada per l'administració actuant.
  
2. El projecte consta de plànols en els quals es determina l'àmbit territorial, fixació raonada del preu de l'immoble i full de preu just individualitzat, per la qual cosa està complet i compleix amb el que establix l'article 135 del Text Refós de la Llei del Sòl de 1976.
  
3. Aldaia compta amb Pla General aprovat definitivament en data 5 de gener de 1990, i s'ha aprovat definitivament la modificació número 9 del Pla General (carrer Pablo Iglesias) en data 16 de novembre de 2000.
  
4. L'objecte de l'expedient és l'expropiació pel procediment de taxació conjunta de l'immoble situat al carrer Hernán Cortés, 1-A, cantó carrer Pablo Iglesias, número 82 del municipi d'Aldaia, amb una superfície afectada de 102,84 metres quadrats, amb destinació a sistema general viari.
  
5. Durant la tramitació de l'expedient es va sol·licitar informe amb data 11 de novembre de 2003, al Centre de Gestió Cadastral i Cooperació Tributària del Ministeri d'Economia i Hisenda i al Servei de Contractació i Expropiacions de la Conselleria d'Infraestructures i Transport.
  
En data 8 de gener de 2004 va entrar al Servei Territorial de Planificació i Ordenació Territorial de València l'informe de la Gerència Regional del Cadastre, en el qual s'indica que els criteris de valoració del sòl del projecte de taxació conjunta es consideren conformes amb els fixats per la Llei 6/1993, de 13 d'abril, sobre el règim del sòl i valoracions, amb l'excepció que, en el moment de l'aprofitament, s'indica en la valoració que es té en compte 1m²/1m² per aplicació de l'article 110 del Reglament de Planejament de la Comunitat Valenciana, quan, segons indica l'article 29 de la Llei 6/1998, ha d'aplicar-se la mitjana dels aprofitaments del polígon de valoració cadastral.
  
6. En data 23 de gener de 2004 és remesa una còpia de l'informe de cadastre a l'Ajuntament d'Aldaia, i en conseqüència l'Ajuntament procedeix, en data 17 de maig de 2004, a remetre una còpia compulsada del projecte modificat i acord de la Junta de Govern Local d'aprovació d'aquest.
  
7. Després s'ha remés una còpia de l'esmentat projecte modificat per l'Ajuntament a la Gerència Regional de Cadastre, que sol·licita informe. En data 17 d'agost de 2004 entra nou informe confeccionat per l'inspector tècnic facultatiu d'aqueixa Gerència Regional, en el qual s'indica que els aprofitaments, segons el projecte de taxació, han sigut estimats per al polígon fiscal d'1,92 m²t/m² segons el PGOU d'Aldaia i que s'han aplicat valors de mercat, determinant la valoració d'acord amb la normativa cadastral, i es considera, en resum, que la valoració es troba conforme a la normativa vigent.
  
8. La Comissió Informativa de la Comissió Territorial d'Urbanisme de València, en sessió celebrada el 13 de desembre de 2004, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
1. L'aprovació definitiva dels projectes d'expropiació per taxació conjunta correspon a la Comissió Territorial d'Urbanisme conforme al que establixen els apartats del 6 al 8 de l'article 202 del Reglament de Gestió Urbanística, aprovat pel Reial Decret 3.288/1978, de 25 d'agost (en endavant RGU), i en l'article 10.e del Reglament d'Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Govern Valencià.
  
La resolució d'aprovació definitiva de la Comissió Territorial d'Urbanisme ha de limitar-se a un mer control de legalitat, sense cap valoració de l'oportunitat del projecte i, al mateix temps, la intervenció d'aquest òrgan serà sense perjudici de la ulterior actuació del Jurat Provincial d'Expropiació, que serà el que en última instància, si existira oposició dels expropiats, resoldrà sobre el preu just. Així les coses, la intervenció de la Comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre règim del sòl i valoracions (en endavant LRSV), disposa que «a l'efecte d'expropiació, les valoracions del sòl s'efectuaran d'acord amb els criteris establits en la present llei, siga quina siga la finalitat que la motive i la legislació, urbanística o d'un altre caràcter, que la legitime». D'aquesta manera, en aqueix simple control de legalitat que ens ocupa del que es tracta fonamentalment és de comprovar l'adequació del projecte a aquesta llei i a la normativa complementària d'aquesta.
  
2. L'expedient s'ha tramitat conforme al que establix l'article 138 i següents del Text refós de la Llei del Sòl de 1976, per la qual cosa s'han complit les garanties procedimentals exigibles.
  
3. L'expedient està complet, amb la qual cosa es compleix el que establix l'article 202 del Reglament de Gestió Urbanística.
  
4. La valoració del sòl ha d'efectuar-se seguint els criteris de l'article 28 de LRSV per tractar-se de sòl urbà.
  
5. La Gerència Regional del Cadastre de València del Ministeri d'Economia i Hisenda va emetre un primer informe amb data 22 de desembre de 2003, que conclou que la valoració es troba conforme a la normativa vigent, excepte quant a l'aprofitament tingut en compte.
  
Respecte a la valoració del sòl, l'informe argumenta que: es calculen els VRC (valor de repercussió al carrer, zona o paratge), per usos, de la ponència de valors vigent al municipi d'Aldaia, aprovada el 28 de juny de 1995, convenientment actualitzats (primer per aplicació del mòdul M de l'Ordre de 18 de desembre de 2000 i després pels coeficients d'actualització de les lleis generals de pressupostos des del 2001 al 2003), però posteriorment s'apliquen altres valors superiors referits al mercat.
  
No obstant això, quant a l'aprofitament, es fa constar en l'informe que s'indica en la valoració que es té en compte 1m²/1m² per aplicació de l'article 110 del Reglament de Planejament de la Comunitat Valenciana, quan, segons indica l'article 29 de la Llei 6/1998, ha d'aplicar-se la mitjana dels aprofitaments del polígon de valoració cadastral.
  
Quant a la valoració de les construccions, l'informe indica que no hi ha construccions que s'han de valorar.
  
Finalment, també s'assenyala que s'ha aplicat el premi d'afecció del 5% de l'article 47 de la Llei d'Expropiació Forçosa.
  
El segon informe citat, amb data d'entrada en el Servei Territorial de Planificació i Ordenació Territorial de 17 d'agost de 2004, conclou que la valoració es troba conforme a la normativa vigent.
  
6. Respecte de l'al·legació presentada, aquesta va ser informada per l'Ajuntament i estimada parcialment, i s'aprecia que el seu objecte versa sobre qüestions relatives a falta de conformitat amb la valoració fixada. En relació amb aquesta qüestió, cal reiterar els arguments a què es refereix el fonament de dret primer d'aquest acord.
  
A la vista de tot el que antecedeix la Comissió Territorial d'Urbanisme de València, en sessió celebrada el 20 de desembre de 2004, acorda:
  
Primer
  
Aprovar definitivament el projecte d'expropiació de terrenys per taxació conjunta de l'immoble situat al carrer Hernán Cortés 1-A (cantó c/ Església, 82), del municipi d'Aldaia.
  
Segon
  
Aprovar les valoracions de béns i drets que s'han d'expropiar.
  
Tercer
  
Declarar la urgent ocupació dels béns i drets afectats.
  
Contra el present acord, que no posa fi a la via administrativa, en el que afecta al punt 3 es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Respecte dels punts 1 i 2 no es pot interposar cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix, és procedent notificar la present resolució als interessats titulars de béns que figuren en el projecte d'expropiació, s'acompanya a aquest còpia del corresponent full de preu just i els signifiquem que, en el termini dels 20 dies hàbils següents al de recepció d'aquesta notificació, poden manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, s'entén determinat el preu just definitivament i de conformitat.
  
Aquesta Comissió traslladarà els fulls d'apreciació impugnats, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre Règim del Sòl i Valoracions.